b'\n_START_ARTICLE_\nB\xc4\x93rzpilsi vald\n_START_SECTION_\nAjalugu\n_START_PARAGRAPH_\nB\xc4\x93rzpilsi vald moodustati aastal 1840 endise Domopole m\xc3\xb5isa maadele.  Agraarreformi eel olid valla aladel Bonifacova m\xc3\xb5is pindalaga 262 hektarit, Ludvinova m\xc3\xb5is pindalaga 356 hektarit, C\xc5\xabkupe m\xc3\xb5is pindalaga 183 hektarit, M\xc5\xabri m\xc3\xb5is pindalaga 599 hektarit, Gail\xc4\xab\xc5\xa1i m\xc3\xb5is pindalaga 151 hektarit, Po\xc4\xbcanova m\xc3\xb5is pindalaga 172 hektarit, Domopole m\xc3\xb5is pindalaga 201 hektarit ja Vecpilsi m\xc3\xb5is pindalaga 256 hektarit. Aastani 1925 kandis vald Domopole valla nime, seej\xc3\xa4rel nimetati see \xc3\xbcmber B\xc4\x93rzpilsi vallaks ja \xc3\xbchtlasi liideti osa selle territooriumist Til\xc5\xbea ning Rug\xc4\x81ji valdadega._NEWLINE_Aastal 1935 oli B\xc4\x93rzpilsi valla pindala 320 km\xc2\xb2 ja seal oli 6456 elanikku. Aastal 1945 moodustati vallas Benislava, B\xc4\x93rzpilsi, Drud\xc5\xbei, Golvari, Liepari ja Osudari k\xc3\xbclan\xc3\xb5ukogud, aastal 1949 likvideeriti  aga vald ametlikult. Aastal 1954 liideti B\xc4\x93rzpilsi k\xc3\xbclan\xc3\xb5ukoguga likvideeritav Osudari k\xc3\xbclan\xc3\xb5ukogu, aastal 1954 aga Golvari k\xc3\xbclan\xc3\xb5ukogu. Vald moodustati k\xc3\xbclan\xc3\xb5ukogust aastal 1991.  2009. aastast kuulub B\xc4\x93rzpilsi vald Balvi piirkonda.\n_START_SECTION_\nM\xc3\xa4lestised\n_START_PARAGRAPH_\nMuinsusm\xc3\xa4lestistest on riikliku kaitse all B\xc4\x93rzpilsi katoliku kirik, B\xc4\x93rzi kalmistu kabel, Bonifacova muinaskalmed ehk M\xc3\xa4nnisaareke, Sala muinaskalmed ehk Katkuhauad, Berz\xc4\xabne linnam\xc3\xa4gi ehk Starij Zamok, Upesgala muinasasula, I\xc4\x8da muinasasula ja V\xc4\x81rene m\xc3\xa4e muinaskalmed. Kohaliku kaitse all on B\xc4\x93rzpilsi katoliku kiriku altar, Sala maaharijate-kalurite talud, B\xc4\x93rzpilsi koolimaja, Bonifacova m\xc3\xb5isa h\xc3\xa4\xc3\xa4rber, Golvari keskaegne kalmistu, Gribkova keskaegne kalmistu ehk Kalmem\xc3\xa4gi, Be\xc4\xbcauski muinaskalmed ja Domopole muinaskalmed ehk S\xc3\xb5jahauad.\n_START_SECTION_\nAjalugu\n_START_PARAGRAPH_\nSuurim j\xc3\xb5gi on valla l\xc3\xa4\xc3\xa4neosas voolav Aiviekste j\xc3\xb5gi. Looduskaitse all on Vecgabr\xc4\x81ni paju, I\xc4\x8da m\xc3\xa4nd, B\xc4\x93rzi kiriku p\xc3\xa4rn, Lejmala saar, B\xc4\x93rzpilsi allee, Saksmale kalmistu m\xc3\xa4nnid, Saksmale kalmistu Suurm\xc3\xa4nd ja Saksmale Augukalda m\xc3\xa4nd, lisaks kasvab vallas B\xc4\x93rzpilsi alleel veel neli nimetut looduskaitsealust p\xc3\xb5lispuud. Valla l\xc3\xa4\xc3\xa4neosa j\xc3\xa4\xc3\xa4b osaliselt Lub\xc4\x81nsi m\xc3\xa4rgala hoiualale.\n_START_SECTION_\nK\xc3\xbclad\n_START_PARAGRAPH_\nVallas on kolmk\xc3\xbcmmend kaheksa k\xc3\xbcla. Valla keskuses B\xc4\x93rzpilsis (vid\xc4\x93jciems) oli aastal 2018 233 elanikku. Teine sama staatusega k\xc3\xbcla on Vacpi\xc4\xbcs 44 elanikuga aastal 2018. Kaks valla k\xc3\xbcla on staatusega mazciems \xe2\x80\x93 Bier\xc5\xbei 2 elanikuga aastal 2018 ja Sola 14 elanikuga aastal 2018. Kolmk\xc3\xbcmmend kneli valla k\xc3\xbcla on staatusega skrajciems \xe2\x80\x93 Ap\xc5\xa1in\xc4\xabki 6 elanikuga aastal 2018, Augstori 25 elanikuga aastal 2018, Be\xc4\xbcauski 45 elanikuga aastal 2018, Bierz\xc4\xab\xc5\xa1i 5 elanikuga aastal 2018, Bonifacova 4 elanikuga aastal 2018, Domopole 8 elanikuga aastal 2018, Gabr\xc4\x81ni 20 elanikuga aastal 2018, Golvori 41 elanikuga aastal 2018, Gribkova 3 elanikuga aastal 2018, Jabolova 7 elanikuga aastal 2018, Javin\xc4\xabki 17 elanikuga aastal 2018, Ka\xc5\xbeuki 3 elanikuga aastal 2018, Ki\xc4\xbcauka 4 elanikuga aastal 2018, K\xc4\xbcave\xc5\x86i 2 elanikuga aastal 2018, Kononi 11 elanikuga aastal 2018, Lauskin\xc4\xabki 6 elanikuga aastal 2007, Leidumn\xc4\xabki 6 elanikuga aastal 2018, Lo\xc4\x8daun\xc4\xabki 2 elanikuga aastal 2018, Markovka 1 elanikuga aastal 2003, Masa\xc4\xbcn\xc4\xabki 13 elanikuga aastal 2018, M\xc5\xabramui\xc5\xbea 1 elanikuga aastal 2018, Osudari 3 elanikuga aastal 2018, Pelerejas 2 elanikuga aastal 2007, Pole\xc5\x86i 30 elanikuga aastal 2018, Puga\xc4\x8di 7 elanikuga aastal 2018, Saksmale 27 elanikuga aastal 2018, Silamui\xc5\xbea 26 elanikuga aastal 2018, Somi 2 elanikuga aastal 2018, Spr\xc5\xabdzin\xc4\xabki 12 elanikuga aastal 2018, Zosuli 18 elanikuga aastal 2018, Zvonovka 1 elanikuga aastal 2018, Tabakova 1 elanikuga aastal 2018, Vasare\xc5\x86i 5 elanikuga aastal 2007 ja Vi\xc5\xa1ku\xc4\xbci 23 elanikuga aastal 2018. \xc3\x9clej\xc3\xa4\xc3\xa4nud valla elanikud elavad k\xc3\xbclade koosseisu mitte kuuluvates taludes.'